Enno Aas (25) viskas oda ligi neli meetrit rohkem kui kunagi varem - 74.07 (4. koht). Arli Mändmets (22) vahtis 3000 m takistusjooksu viimsel ringil liiga palju taha,  selle asemel, et teisel kohal jooksnud leedulast püüda. Igatahes paistis jõudugi üle jäävat, kui ta 9.00,50ga finishisse jõudis, kümmekond sekundit oma eelmisest rekordist paremini. Maile Mangusson ületas 1500 m jooksus tippmargi ligi seitsme sekundiga - Valmieras sai ta 3. koha 4.28,50ga.